Minu kalender
Proovi järgi!
Meelespea.net annab Sulle ainulaadse võimaluse luua isiklik e-kalender. Kalendrisse saad märkida nii Sulle kui Sinu arstile olulise terviseinfo ning muu tarviliku teabe. Kalendrit on võimalik nii välja printida kui ka meili teel arstile edastada.
Unusta paberkalendrid, mis kipuvad alatasa kaotsi minema. Meelespea.net veebilehe kalendrit on mugav ja lihtne kasutada ning see on Sulle alati kättesaadav!
Pärast seda, kui oled end registreerinud Meelespea.net kasutajaks, klõpsa lehe ülaosas asuval lingil Minu kalender ja vali endale sobiv kalendri tüüp:
- Neile, kes kasutavad rasestumisvastaseid pille
- Neile, kes ei kasuta rasestumisvastaseid pille
- Tulevasele emale
Rasestumisvastaste pillide kasutajale mõeldud kalendrist
- Kalender teeb automaatselt kindlaks, millistel päevadel tuleb tabletti võtta.
- Juhul kui Sa tellisid meeldetuletuse pilli võtmiseks või uue pakendi ostmiseks, saadetakse see Sulle määratud päevadel meili teel.
Kalendrisse on võimalik sisestada ka järgnevat informatsiooni:
- Menstruatsioonid (info veritsuse tugevuse või veritsuse puudumise kohta pärast pillide pakendi lõpetamist);
- Tervislik seisund (meeleolu kõikumine, seedehäired, kõhuvalu, kehakaal);
- Toimingute info (unustasid pilli võtta või võtsid korraga kaks pilli, käisid arsti juures jms).
Rasestumisvastaste pillide mittekasutajale mõeldud kalendrist
Juhul kui Sa ei kasuta rasestumisvastaseid pille, arvutab süsteem vastavalt Sinu tsükli keskmisele pikkusele automaatselt välja Sinu ligikaudsed viljakad päevad ja ovulatsioonipäeva. (Tähelepanu! E-kalendri näidud sõltuvad kasutaja poolt sisestatud andmete täpsusest. Seetõttu ei vastuta Bayer Healthcare Pharmaseuticals selle eest, kui tegelikud viljakuspäevad ei kattu süsteemi poolt välja arvutatutega kliendi käitumise, tervisliku seisundi või ebatäpselt sisestatud informatsiooni tõttu. Kalender annab kasutajale võimaluse oma tervisliku seisundi kohta märkmete tegemiseks, kuid seda ei saa võtta ametliku haigusloona).
Juhul kui Sa tellisid meeldetuletuse süsteemi poolt välja arvestatud viljakuspäevade ja/või ovulatsiooni kohta, saadetakse meeldetuletus Sulle meili teel.
Kalendrisse on võimalik sisestada ka järgnevat informatsiooni:
- Menstruatsioonid (info veritsuse tugevuse ja tsükli regulaarsuse kohta);
- Tervislik seisund (meeleolu kõikumine, seedehäired, kõhuvalu, kehakaal);
- Toimingute info (unustasid pilli võtta või võtsid korraga kaks pilli, käisid arsti juures jms).
Rasedale mõeldud kalendrist
- Süsteem arvutab automaatselt välja 40 rasedusnädalat. Iga nädal on märgitud numbriga ning iga teine nädal on jälgimise hõlbustamiseks märgitud teise värviga.
- Vaid arst oskab kõige täpsemalt määrata raseduse kestuse. Sel põhjusel ei määra kalender automaatselt ei eeldatavat sünnituse kuupäeva ega trimestrite lõpukuupäevi - selle informatsiooni võid ise kalendrisse sisestada.
Kalendrisse on võimalik sisestada ka järgnevat informatsiooni:
- Eritus (info erituse hulga ja tüübi kohta);
- Tervislik seisund (seedehäired, loote liigutused, valu, emaka kokkutõmmete arv, kehakaal);
- Toimingute info (arstivisiidid, muu info).
Tee endale isiklik kalender, kontrolli oma tervislikku seisundit ja õpi end paremini tundma!